# Colombia

Tatak Buhatan han Republika han Colombia
Bandira han Colombia
An **Colombia** nga ha opisyal nga pagtawag **Republika han Colombia** (ha Kinatsila: **República de Colombia**), usa nga nasod ha kanawayan o amihanan-katundan nga Salatan nga Amerika o América del Sur. Ginsasapitan an Colombia ha sidlangan han Venezuela ngan Brasil; han Ecuador ngan Peru ha salatan ; han Dagat Caribe ha amihanan; ha kanawayan han Panama; ngan han Kalawdan Pacifico ha katundan. An Colombia mayda liwat mga pag-ultan ha dagat upod han Jamaica, Haiti, an Republika Dominicana, Honduras, Nicaragua ngan Costa Rica. An amo an ika-26 nga gidako-i nga nasod ha kalibutan ngan an ika-upat nga gidako-i ha Salatan nga Amerika (sunod han Brasil, Argentina, ngan Peru). Amo ini an ika-29 nga gidako-i hin populasyon nga nasod ha kalibutan ngan an ikaduha nga gidako-i ha Salatan nga Amerika, sunod han Brasil. An Colombia amo an mayda han ikatulo nga gidako-i nga populasyon nga nayakan hin Inespanyol o Kinatsila ha kalibutan sunod han Mehiko ngan Espanya.

## Mga administratibo nga pagbahin-bahin

An Colombia ginbahin ngadto hin katloan kag duha (32) nga mga departamento ngan usa nga distrito hin kapital, nga gintatratar komo usa nga departamento (an Bogotá amo liwat an kapital han departamento han Cundinamarca). An mga departamento ginbahin-bahin pa ngadto hin mga munisipyo, nga an tagsa hini mayda lingkoranan hin munisipyo, ngan an mga munisipyo liwat ginbahin ngadto hin mga *corregimiento*. An tagsa departamento mayda lokal nga kagamhanan o gobyerno upod hin gobernador ngan asamblea nga direkta nga na-elihido hin upat-ka-tuig nga pagsirbe. An tagsa munisipyo pinamunoan hin alkalde ngan konseho, ngan an tagsa *corregimiento* hin elehido nga *corregidor*.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
|  |  **Departamento** | **Kapital nga syudad** |
| **1** |  **Amazonas** | Leticia |
| **2** |  **Antioquia** | Medellín |
| **3** |  **Arauca** | Arauca |
| **4** |  **Atlántico** | Barranquilla |
| **5** |  **Bolívar** | Cartagena |
| **6** |  **Boyacá** | Tunja |
| **7** |  **Caldas** | Manizales |
| **8** |  **Caquetá** | Florencia |
| **9** |  **Casanare**   | Yopal |
| **10** |  **Cauca** | Popayán |
| **11** |  **Cesar** | Valledupar       |
| **12** |  **Chocó** | Quibdó |
| **13** |  **Córdoba** | Montería |
| **14** |  **Cundinamarca** | Bogotá |
| **15** |  **Guainía** | Inírida |
| **16** |  **Guaviare** | San José del Guaviare |
| **17** |  **Huila** | Neiva |

 |

|  |  |  |
| --- | --- | --- |
|  |  **Departamento** | **Kapital nga syudad** |
| **18** |  **La Guajira**   | Riohacha |
| **19** |  **Magdalena** | Santa Marta   |
| **20** |  **Meta** | Villavicencio |
| **21** |  **Nariño** | San Juan de Pasto |
| **22** |  **Norte de Santander** | Cúcuta |
| **23** |  **Putumayo** | Mocoa |
| **24** |  **Quindío** | Armenia |
| **25** |  **Risaralda** | Pereira |
| **26** |  **San Andrés, Providencia ngan Santa Catalina** | San Andrés |
| **27** |  **Santander** | Bucaramanga |
| **28** |  **Sucre** | Sincelejo |
| **29** |  **Tolima** | Ibagué |
| **30** |  **Valle del Cauca** | Cali |
| **31** |  **Vaupés** | Mitú |
| **32** |  **Vichada** | Puerto Carreño |
| **33** |  **Distrito Capital** | Bogotá |

 |

Dugang han kapital, siyam nga mga syudad gindesignar nga mga distrito (baga hin mga ispisyal nga munisipyo), tungod hin mga ispisyal nga nagpapaiba nga kinaiya hinin nga mga syudad. Ini nga mga syudad amo an Barranquilla, Cartagena, Santa Marta, Cúcuta, Popayán, Tunja, Turbo, Buenaventura ngan Tumaco. Mayda mga departamento nga mayda mga lokal nga administratibo nga mga ubos nga pagbahin, nga diin an mga bungto nga damo hin tawo ngan mga munisipyo mga hagrani (sugad pananglitan ha Antioquia ngan Cundinamarca). Kon diin an mga departamento mayda gamay nga populasyon ngan mayda mga problema hin seguridad (sugad pananglitan han Amazonas, Vaupés ngan Vichada), mga ispisyal nga adminstratibo nga pagbahin ginagamit, sugad hin "departamento nga*corregimientos*", nga baga hin sagol hin munisipyo ngan hin *corregimiento*.

## Mga reperensya